สังคมข่าวหุ้น
*ดัชนีหุ้นไทยปิดตลาด 1,706 จุด ลดลง 11.48 จุด มูลค่าการซื้อขาย 55,570 ล้านบาท นักลงทุนเฝ้าติดตามผลประชุมเฟดเรื่องลดอัตราดอกเบี้ย ดัชนีตลาดหุ้นไทยเฝ้าระวังหลุดแนวรับสำคัญ 1,700 จุด ประเมินกรอบแนวรับ 1,695-1,700 จุด แนวต้าน 1,714-1,720 จุด
30 ก.ค. 2562

เล็กเซียวหงส์
*ดัชนีหุ้นไทยปิดตลาด 1,706 จุด ลดลง 11.48 จุด มูลค่าการซื้อขาย 55,570 ล้านบาท นักลงทุนเฝ้าติดตามผลประชุมเฟดเรื่องลดอัตราดอกเบี้ย ดัชนีตลาดหุ้นไทยเฝ้าระวังหลุดแนวรับสำคัญ 1,700 จุด ประเมินกรอบแนวรับ 1,695-1,700 จุด แนวต้าน 1,714-1,720 จุด
*GPSC ราคาหุ้นตกใจเรื่องเพิ่มทุนไม่น้อยทีเดียว..ด้วยตัวเลขเพิ่มทุนเท่าตัว..แน่นอนเกิดไดลูทชั่นเอฟเฟ็กต์ 50% แต่น่าคิดอยู่เหมือนกันว่า “จำนวนหุ้นเพิ่มเท่าตัว..ส่วนกำไรเพิ่มขึ้น 2 เท่าตัว” หากคิดเป็นกำไรต่อหุ้นจะคุ้มค่าหรือไม่ หากเทียบเคียงจากงบปี 2561 ถือว่าน่าสนใจอยู่ไม่น้อย..แต่ปัญหามันอยู่ที่ว่าอยากเพิ่มทุนให้ GPSC แต่ทุนตัวเองไม่ค่อยมีนี่ละสิ..เฮ้อ..เซ็งจริง ๆ
*PSTC น่าจับตาราคาหุ้นวันนี้ หลัง BIGGAS คว้างานโครงการก่อสร้างคลังน้ำมันเชื้อเพลิงของ NFC ที่นิคมอุตสาหกรรมมาบตาพุด มูลค่า 1,000 ล้านบาท ระยะเวลางาน 22 เดือน น่าจะทำให้หุ้น PSTC ไปต่อได้เสียที แนวต้าน 0.80 บาท หากผ่านได้ 1 บาท ไม่น่าไกลเกินเอื้อม.!
*OCEAN อีกหุ้นที่ต้องระวัง! เมื่องบไตรมาส 2/2562 พลิกมีกำไร 20 ล้านบาท วันนี้คงมีคนยกขึ้นหลายช่องแน่ ๆ แต่อย่าลืมนะว่า “หุ้นแหตาถี่ มีคนติดเยอะ” อาจเกิดปรากฏการณ์ “ยกแล้วปล่อย” ก็เป็นได้..อย่าลืมนะว่าหุ้นตัวแร๊งส์.!
*ROBINS น่าถือไว้เพื่อแลกกับ “เซ็นทรัล รีเทล” ถึงอย่างไรก็ดีกว่าปัจจุบันแน่นอน..ดูจากหุ้น IRP เมื่อ 10 ปีที่แล้ว แลกกับหุ้น IVL ตอนนั้นราคาหุ้น IRP ที่ 14 บาท แลกได้ 1.23 หุ้น IVL แล้วตอนนี้เป็นไง..กำไรหน้าบานกันมาแล้ว..เอานะกรณี ROBINS ดีมากหรือดีน้อยต้องดูกันอีกทีว่าจะแลกหุ้น CRC ได้กี่หุ้น..!!
*LOXLEY น่าดูชมอีกเช่นกัน วันนี้ประชุมบอร์ดสลากฯ เดี๋ยวได้รู้กันละว่าจะ “น้ำเต้า ปู ปลาหรือหวย 2 ตัว 3 ตัว” ที่แน่ ๆ LOXLEY ตอบรับเชิงบวก คงจำกันได้ “พล.อ.ประยุทธ์ จันทร์โอชา” นายกรัฐมนตรี ยืนยันว่า “หวยบนดิน 2-3 ตัวทำได้ เพราะมีกฎหมายรองรับ” น่าจะเพียงพอที่คาดเดาผลประชุมบอร์ดสลากฯ ได้เป็นอย่างดี..ส่วน LOXLEY พร้อมล้านเปอร์เซ็นต์แล้วละ..ขอให้เดินหน้าต่อกันจริงเถอะ.!
*KKP แก้เกมสินเชื่อชะลอตัว หันไปเน้นงานวาณิชธนกิจดีกว่า..ล่าสุดมีดีลใหญ่ให้ดื่มกินค่าฟี ทั้งไอพีโอ DOHOME มาด้วยหุ้น AWC (ของเสี่ยเจริญ) หุ้น CRC (ของกลุ่มเซ็นทรัล) และดีลใหญ่ใกล้คลอดอย่าง TMB-TBANK เอาเป็นว่า “เล็ก ๆ ไม่ ใหญ่ ๆ ภัทรกินรวบ” อะไรทำนองนั้นเลย
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น